পাকিস্তানকে হারিয়ে অপরাজিত চ্যাম্পিয়ন বাংলাদেশ | Dinajpur24 | The Largest Bangla News Paper of Bangladesh
প্রচ্ছদ lead পাকিস্তানকে হারিয়ে অপরাজিত চ্যাম্পিয়ন বাংলাদেশ
(দিনাজপুর২৪.কম) গোলরক্ষক মেহেদি হাসানের বীরত্বে পাকিস্তানকে টাইব্রেকারে হারিয়ে সাফ অনূর্ধ্ব-১৫ ফুটবলে অপরাজিত চ্যাম্পিয়ন হলো করলো বাংলাদেশ। নেপালের আনফা কমপ্লেক্স মাঠে ১-১ সমতায় শেষ হয় নির্ধারিত ৯০ মিনিটের খেলা। ম্যাচ গড়ায় সরাসরি টাইব্রেকারে। শেষ মিনিটে মিতুল সরকার বদলির হিসেবে নামেন মেহেদি। সেমিফাইনালেও ভারতের বিপক্ষে জয়ের নায়ক তিনি। আর ফাইনালের টাইব্রেকারে প্রথম শট মিস হলেও পাকিস্তানের টানা দুইটি শট ফিরিয়ে বাংলাদেশকে ম্যাচে ফেরান মেহেদি । পরের তিনটি শটেই বল জালে পাঠায় বাংলাদেশের কিশোররা। পঞ্চম শট মিস করলে শিরোপা উৎসবের অপেক্ষা বাড়ে মাত্র। পাকিস্তানের শেষ শট প্রতিহত হতেই ৩-২ ব্যবধানে জয় নিশ্চিত হয়। প্রতিযোগিতায় এ নিয়ে দ্বিতীয়তার অপরাজিত চ্যাম্পিয়ন হওয়ার গৌরব অর্জন করলো বাংলাদেশ। ১-০ গোলে এগিয়ে থেকে প্রথমার্ধ শেষ করে বাংলাদেশ। নেপালের আনফা কমপ্লেক্স মাঠে ম্যাচের ২৫ মিনিটে আত্মঘাতী গোলে লিড নেয় লাল-সবুজ জার্সিধারীরা। কর্নার থেকে বল ক্লিয়ার করতে গিয়ে ডি-বক্সে লাফিয়ে উঠে হেড দেন পাকিস্তানের খেলোয়াড়। আর গোলরক্ষকের মাথার ওপর দিয়ে বল জালে জড়ায়। কিন্তু লিড ধরে রাখতে পারেনি বাংলাদেশ। ম্যাচের ৫৪ মিনিটে পেনাল্টি থেকে সমতায় ফেরে পাকিস্তান। ডি-বক্সের ডান পাশে অহেতুক ফাউল করে বিপদ ডেকে আনে বাংলাদেশ। পাকিস্তানের খেলোয়াড়ের পেছনে থেকে লাফিয়ে বল ক্লিয়ার করতে গিয়ে ফাউল হলে পেনাল্টির বাশি বাজান রেফারি। আরেকটু হলে পেনাল্টি শট রুখে দিয়েছিলেন বাংলাদেশের গোলরক্ষক। গোলপোস্টের ডান পাশে পাকিস্তানের মোহবউল্লাহর নিচু শট গোলরক্ষকের গ্লাভস ছুঁয়ে চলে যায় জালে। ২০১১ সালে প্রথম আসরে পাকিস্তান ও ২০১৫ সালে তৃতীয় আসরে অপরাজিত চ্যাম্পিয়ন হওয়ার গৌরব অর্জন করে বাংলাদেশ। সেটাই ছিল ছেলেদের বয়সভিত্তিক ফুটবলে বাংলাদেশের প্রথম শিরোপা। -ডেস্ব
সংলাপে এসে আবার আন্দোলনের ডাক কেন : প্রশ্ন প্রধানমন্ত্রীর